
	1.
	Ընթացիկ իրավիճակը և իրավական ակտի ընդունման անհրաժեշտությունը

	
	«Առանց ծնողական խնամքի մնացած երեխայի աջակցության անհատական սոցիալական ծրագրի կազմման կարգը սահմանելու մասին»   Հայաստանի Հանրապետության կառավարության որոշման նախագիծը (այսուհետ` Նախագիծ) մշակվել է Հայաստանի Հանրապետության ընտանեկան օրենսգրքի (այսուհետ՝ օրենսգիրք) 111-րդ հոդվածի 4-րդ մասի կիրարկումն ապահովելու նպատակով, ինչպես նաև «Առանց ծնողական խնամքի մնացած երեխաների սոցիալական պաշտպանության մասին» օրենքի 11-րդ հոդվածի 2-րդ մասի  պահանջով  և ի կատարումն ՀՀ վարչապետի 2018 թվականի մարտի 21-ի N 280-Ա որոշման հավելվածով հաստատված ցանկի 1-ին կետի: 
Նախագծի մշակումը պայմանավորված է առանց ծնողական խնամքի մնացած երեխաների իրավունքների պաշտպանության, նրանց լավագույն շահերի ապահովման  անհրաժեշտությամբ:

	2.
	Կարգավորման հարաբերությունների ներկա վիճակը և առկա խնդիրները

	
	«Սոցիալական աջակցության մասին» Հայաստանի Հանրապետության օրենքի 2-րդ հոդվածով տրվել են ոլորտում օգտագործվող հիմնական հասկացությունները, այդ թվում «կյանքի դժվարին իրավիճակ» հասկացությունը, որտեղ սահմանվում է նաև երեխայի առանց ծնողական խնամքի մնացած լինելու հանգամանքը: Նույն օրենքի 13-րդ հոդվածով նախատեսված է կյանքի դժվարին իրավիճակում, այդ թվում երեխաների առանց ծնողական խնամքի մնացած լինելու դեպքերում, խնամքի ծառայությունների տրամադրում՝ համապատասխան կազմակերպությունների կողմից: Ներկայումս, այդ ծառայությունների տրամադրոմը կազմակերպվում են, համաձայն Հայաստանի Հանրապետության կառավարության 2007 թվականի նոյեմբերի 8-ի  N 1288-Ն որոշմամբ սահմանված կարգով և ձևով, որը չի բավարարում ՀՀ գործող օրենսդրությամբ սահմանված պահանջներին: Այդ իսկ պատճառով, ներկայացված ՀՀ կառավարության որոշման նախագծով առաջարկվում է կարգավորել առանց ծնողական խնամքի մնացած  երեխաների հետ իրականացվող աշխատանքների ընթացքում կազմվող անհատական սոցիալական ծրագրի հետ կապված հարաբերությունները:  

	3.
	Առաջարկվող կարգավորման բնույթը

	
	Նախագծով սահմանվում է առանց ծնողական խնամքի մնացած երեխայի աջակցության անհատական սոցիալական ծրագրի կազմման ընթացակարգը:

	4.
	Նախագծի մշակման գործընթացում ներգրավված ինստիտուտները և անձինք

	
	Նախագիծը մշակվել է Հայաստանի Հանրապետության աշխատանքի և սոցիալական հարցերի նախարարության  կողմից:

	5.    
	Ակնկալվող արդյունքը

	
	ՀՀ կառավարության որոշման ընդունմամբ առանց ծնողական խնամքի մնացած երեխաների հետ աշխատող, խնամքի ծառայություններ տրամադրող կազմակերպություններում, անկախ դրանց կազմակերպաիրավական ձևից, կիրառվում է երեխաների սոցիալական կարիքների գնահատման, անհատական ծրագրի կազմման, դրա իրականացման և արդյունքների գնահատման միասնական ընթացակարգ:

«Առանց ծնողական խնամքի մնացած երեխայի աջակցության անհատական սոցիալական ծրագրի կազմման կարգը սահմանելու մասին»   Հայաստանի Հանրապետության կառավարության որոշման նախագիծը ընդունման կապակցությամբ այլ իրավական ակտերի ընդունման անհրաժեշտություն   չկա:

 ՄԱՍՆԱԿՑՈՒԹՅԱՆ ՄԱՍԻՆ
	
«Առանց ծնողական խնամքի մնացած երեխայի աջակցության անհատական սոցիալական ծրագրի կազմման կարգը սահմանելու մասին»   Հայաստանի Հանրապետության կառավարության որոշման նախագիծը տեղադրվել է 2018 թվականի  մայիսի -ին   Հայաստանի Հանրապետության  աշխատանքի և սոցիալական հարցերի նախարարության www.mlsa.am ինտերնետային կայքում, ինչպես նաև ՀՀ արդարադատության նախարարության հրապարակման միասնական www.e-draft.am կայքում:

	 Որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում:









